דוב הקוקאין

דוב הקוקאין, הידוע גם בשם "פבלו אסקובר" (מאנגלית: Pablo Eskobear), היה דוב שחור אמריקני שמת ממנת יתר של סם הקוקאין בשנת 1985. הקוקאין הגיע אליו לאחר שסוחר סמים השליך כמויות ענק של קוקאין ממטוס אל אזור מיוער בטנסי. גופתו של הדוב נמצאה בצפון מדינת ג'ורג'יה שבארצות הברית. לאחר החקירה, גופתו פוחלצה ונתרמה למרכז שימור, אך נגנבה במהירות. הגופה הופיעה לבסוף בבית משכון וכיום היא מוצגת לראווה בקניון במדינת קנטקי. סיפורו של דוב הקוקאין היווה השראה לסרט הקולנוע "חומר דוב" משנת 2023. ב-11 בספטמבר 1985, אנדרו סי. טורנטון השני (אנ'), שוטר לשעבר במחלק הסמים ומבריח סמים מורשע, הבריח קוקאין ממדינת קולומביה אל תוך שטח ארצות הברית. לאחר שהשלים משלוח בעיר "בליירסוויל (אנ')" שבג'ורג'יה, טורונטון ושותף נוסף המריאו במטוס מסוג ססנה 404 טיטאן (אנ'). במהלך הטיסה, השניים השליכו מן המטוס 40 חבילות פלסטיק שהכילו קוקאין לאזור מיוער, ואז קפצו מהמטוס, מעל העיר נוקסוויל בטנסי. טורונטון עצמו נהרג לאחר שקפץ עם מצנח לא תקין. על פי ה-FBI, טורונטון השליך את הקוקאין מהמטוס מפאת משקלו הרב, מה שהקשה על השארת המטוס באוויר. ב-23 בדצמבר, חוקרים ממחלקת החקירות של ג'ורג'יה (אנ') דיווחו על מציאת דוב שמת לאחר שאכל את הקוקאין משקיות הפלסטיק. משקלו הכולל של הקוקאין אותו אכל הדוב היה 34 ק"ג (75 פאונד), ושוויו הוערך ב-20 מיליון דולר. חוקר מקרי המוות הראשי ממעבדת הפשע של מדינת ג'ורג'יה, ד"ר קנת' אלונסו, סיפר שקיבת הדוב הייתה "כולה לבנה מקוקאין", אך גם העריך שרק 2 עד 4 גרם מהחומר נספג במחזור הדם של הדוב ברגע מותו. ד"ר אלונסו לא רצה להיפטר מגופת הדוב והוא החליט לפחלץ אותה והעניק אותה למרכז השימור שממוקם ביער צ'אטהוצ'י (אנ'). למרות זאת, הגופה אבדה ובהמשך צצה בחנות משכון שממנה היא נקנתה על ידי זמר הקאנטרי ויילון ג'נינגס. בסופו של דבר, גופת הדוב המפוחלצת הגיעה לקניון בשם "Kentucky for Kentucky Fun Mall" שממוקם בעיר לקסינגטון שבקנטקי, ונכון לינואר 2023, היא נמצאת שם עד היום. ערך מורחב – חומר דוב (סרט) ב-9 במרץ 2021 הכריזו סרטי יוניברסל על כוונה לעבוד על סרט קומדיה-אימה שיבוסס על סיפור אמיתי. בשנת 2023 הופץ סרט המבוסס על סיפורו של דוב הקוקאין, בשם ״חומר דוב״. השחקנית אליזבת בנקס ביימה והייתה שותפה להפקת הסרט. למרות שהסרט מבוסס על סיפור אמיתי, עלילת הסרט מציגה את "דוב הקוקאין" תוקף בני אדם, למרות שבמציאות מעולם לא תקף אף אדם. הסרט הופץ בבתי הקולנוע בישראל ב-23 בפברואר 2023. מדיה וקבצים בנושא דוב הקוקאין בוויקישיתוף מה יש בזה - פרק 65 - הדוב המסומם של קנטאקי, סרטון בערוץ "מה יש בזה", באתר יוטיוב (אורך: 21:42) Christy Box, Cocaine Bear Is A Real Movie - And It's Based On A True Story, ScreenRant, ‏6 במרץ 2021 (באנגלית) "'Cocaine Bear' is based on a true story: Pablo Eskobear, who overdosed". Washington Post (באנגלית). ISSN 0190-8286. נבדק ב-2023-01-10. "Cocaine and a Dead Bear". The New York Times (באנגלית). 1985-12-23. ISSN 0362-4331. נבדק ב-2023-01-10. Jeff Parsons, 'Pablo EskoBear': The story of the legendary cocaine bear of Kentucky, mirror, ‏22 ביולי 2016 (באנגלית) Bear Believed To Have Overdosed On Cocaine Dropped By Parachutist, AP NEWS (באנגלית) Zoe Sottile, Yes, the viral 'Cocaine Bear' movie is based on a true story (kinda), CNN, ‏3 בדצמבר 2022 (באנגלית) Holpuch, Amanda (2022-12-01). "Yes, 'Cocaine Bear' Was Real. Here's the Back Story". The New York Times (באנגלית אמריקאית). ISSN 0362-4331. נבדק ב-2023-01-10. Adam Roy, Cocaine Bear: The True Story Behind the Ultimate Party Animal, Backpacker, ‏26 באפריל 2021 (באנגלית) What's the real 'Cocaine Bear' story?, FOX 5 Atlanta, ‏2 בדצמבר 2021 (באנגלית) Amanda N'Duka, Amanda N'Duka, Elizabeth Banks To Direct ‘Cocaine Bear’ Thriller For Universal, Phil Lord & Chris Miller, Deadline, ‏9 במרץ 2021 (באנגלית) Anthony D'Alessandro, Anthony D'Alessandro, Universal’s Elizabeth Banks-Directed Thriller ‘Cocaine Bear’ Sets Winter 2023 Release, Deadline, ‏2 במאי 2022 (באנגלית)